Source: https://oaednews.blogspot.com/2016/10/
Timestamp: 2017-06-22 16:19:46+00:00
Document Index: 16569383

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΕΝΑ BLOG ΓΙΑ ΤΟΝ ΟΑΕΔ: Οκτωβρίου 2016
Ένα blog για τον Ο.Α.Ε.Δ. Ένα ιστολόγιο με επίκεντρο τη Δημόσια Πολιτική για την ανεργία. Ένα ιστολόγιο κατάθεσης των προβληματισμών και των προβλημάτων μας. Κυριακή, 30 Οκτωβρίου 2016
Στο Εργάνη μερική απασχόληση, στην πραγματικότητα 8ωρο, η νέα «μόδα»
Το σπαστό ωράριο είναι η νέα μόδα της εργασιακής ζούγκλας που έχει κατακλυστεί από ευέλικτους, κακοπληρωμένους ή και απλήρωτους εργαζομένους. Αλυσίδες γνωστών πολυκαταστημάτων, μακριά από το κέντρο της Αθήνας (π.χ. αεροδρόμιο, εθνική οδό), απαιτούν από τους υπαλλήλους να δουλεύουν 4 ώρες το πρωί και 4 το απόγευμα.
ΟΑΕΔ: Εγγραφές ανέργων στη Μήλο
Για την διευκόλυνση των ανέργων, απολυμένων από τουριστικές επιχειρήσεις, προκειμένου να πραγματοποιήσουν εγγραφές ανεργίας, ο Οργανισμός Απασχόλησης Εργατικού Δυναμικού θα αποστείλει την ερχόμενη εβδομάδα (από Δευτέρα 31 Οκτωβρίου 2016 έως και την Παρασκευή 4 Νοεμβρίου 2016) στη νήσο Μήλο υπάλληλο του Οργανισμού, στο Εργατικό Κέντρο Μήλου (Τριοβάσαλος Μήλου, τηλέφωνο: 2287021274, www.ekemilou.org).
Η παραλαβή των δικαιολογητικών θα γίνεται τις πρωινές ώρες, 08:00 έως 14:00.
Η χαρτογράφηση της απασχόλησης έως το 2025 Στην Ελλάδα δεν υπάρχει έλλειψη πτυχιούχων. Ωστόσο, οι Ελληνες απόφοιτοι των πανεπιστημίων και ΤΕΙ δεν διαθέτουν –στον βαθμό που θα μπορούσαν και σε σύγκριση με την Ευρώπη– τις απαραίτητες δεξιότητες για να διεκδικήσουν τις περιζήτητες θέσεις εργασίας. Αυτό αποδεικνύει η έρευνα του Ευρωπαϊκού Κέντρο για την Ανάπτυξη της Επαγγελματικής Κατάρτισης (Cedefop) για τις προοπτικές απασχόλησης στην Ελλάδα και την Ευρώπη.
Ημερίδα της Ένωσης Υπαλλήλων ΟΑΕΔ Κεντρικής Ελλάδας
Ο πρόεδρος του Ταμείου, Κωνσταντίνος Βαρλαμίτης, θα υπογράψει σύμβαση με τους εκπροσώπους των 24 από τους 51 Δήμους - θύλακες υψηλής μακροχρόνιας ανεργίας για τη δημιουργία καταπιστευτικού λογαριασμού, μέσω του οποίου θα επιχορηγούνται οι Ο.Τ.Α. για την εκτέλεση των έργων, που θα υλοποιήσουν στο πλαίσιο των προγραμμάτων κοινωφελούς εργασίας. Διαβάστε περισσότερα
Συνεχίζονται για 3η μέρα τα προβλήματα στο ΚΠΑ Πειραιά. Η Υπηρεσία παραμένει εκτός σύνδεσης ΟΤΕ, εξαιτίας των έντονων καιρικών φαινομένων του Σαββατοκύριακου. Η εξυπηρέτηση των ανέργων γίνεται με δυσκολία και χειρόγραφα. Διαβάστε περισσότερα
Δωρεάν διακοπές εως 10 ημέρες προσφέρει ο κοινωνικός τουρισμός ΟΑΕΔ Τις επόμενες ημέρες ανοίγουν οι αιτήσεις στον ΟΑΕΔ για την επιταγή κοινωνικού τουρισμού που θα παρέχει στους δικαιούχους εως και 10 ημέρες επιδοτούμενων διακοπών. Το πρόγραμμα θα υλοποιηθεί από την 01.12.2016 έως την 30.11.2017 και οι αιτήσεις συμμετοχής των υποψηφίων δικαιούχων υποβάλλονται προς τον ΟΑΕΔ θα γίνουν αποκλειστικά με ηλεκτρονικό τρόπο μέσω των ηλεκτρονικών Υπηρεσιών της Διαδικτυακής Πύλης του ΟΑΕΔ (www.oaed.gr) Διαβάστε περισσότερα
Κατατίθεται το ν/σ για την κινητικότητα των δημοσίων υπαλλήλων- Tι προβλέπει
Αύριο πιθανότατα κατατίθεται στη Βουλή το νομοσχέδιο για την κινητικότητα των δημοσίων υπαλλήλων το οποίος είχε κατατεθει στη νομοπαρασκευαστική Επιτροπή στις αρχές Οκτωβρίου. Αυτό προέκυψε, σύμφωνα με πληροφορίες της aftodioikisi.gr,
από τη σημερινή συνάντηση του αναπληρωτή υπουργού Διοικητικής Μεταρρύθμισης Χριστόφορου Βερναρδάκη με τους θεσμούς καθώς πρόκειται για
εκρεμμότητα που πρέπει να κλείσει ενόψει της β΄αξιολόγησης.
Σε δράσεις ενίσχυσης της απασχόλησης, έργων υποδομών και επιχειρηματικότητας θα κατανεμηθούν οι πρόσθετοι κοινοτικοί πόροι ύψους 970 εκατ. ευρώ που θα λάβει η Ελλάδα. Την απόφαση αυτή έλαβε το Κυβερνητικό Συμβούλιο Οικονομικής Πολιτικής (ΚΥΣΟΙΠ) που συνεδρίασε χθες υπό τον αντιπρόεδρο της κυβέρνησης Γιάννη Δραγασάκη και είχε ως θέμα το ΕΣΠΑ.
Ειδικότερα και σε ό,τι αφορά την κατανομή των επιπλέον κοινοτικών πόρων, μετά την αναθεώρηση της κατανομής της Πολιτικής για τη Συνοχή αποφασίστηκε τα συγκεκριμένα κονδύλια να μοιραστούν μεταξύ του ΕΤΠΑ (Ταμείο για τις υποδομές και την επιχειρηματικότητα) και του ΕΚΤ (Ταμείο για τις κοινωνικές δράσεις) με κύρια προτεραιότητα την χρηματοδότηση δράσεων για την ενίσχυση της απασχόλησης και τη δημιουργία ποιοτικών θέσεων εργασίας.
Προβλήματα Υπηρεσιών Αρ. Πρωτ. 254 / 19 -10 - 2016
Προς: Διοικήτρια του Οργανισμού κ. Μαρία Καραμεσίνη Θέμα: Προβλήματα υπηρεσιών
Παρακαλούμε να μεριμνήσετε έτσι ώστε να λυθεί άμεσα το πρόβλημα με τη διαχείριση των μικροδαπανών στο πληροφοριακό σύστημα των προμηθειών. Είναι αδιανόητο οι ακριβοπληρωμένοι ανάδοχοι να μην προβαίνουν σε μια τόσο απλή αλλαγή και να αναγκάζονται οι υπηρεσίες για οποιαδήποτε δαπάνη όσο μικρή και να είναι αυτή να ακολουθούν τη σύνθετη διαδικασία που προβλέπεται για τις μεγάλες δαπάνες(τρεις προσφορές και έγκριση από ΔΣ ΟΑΕΔ!). Έτσι επιβαρύνεται όχι μόνο η λειτουργία των υπηρεσιών αλλά και εκείνη του ΔΣ που ενώ θα έπρεπε να ασχολείται με ζητήματα στρατηγικής σημασίας του Οργανισμού και τρόπους ανακούφισης των ανέργων, ασχολείται με την έγκριση μικροδαπανών, 50 ευρώ. Διαβάστε περισσότερα
Άνεργοι δικαιούχοι επιταγής επανένταξης δεν κινδυνεύουν να χάσουν το επίδομα ανεργίας (τροπολογία)
O χρόνος συμμετοχής όσων ανέργων έλαβαν μέρος σε πρόγραμμα voucher, εξαιρείται από τον υπολογισμό του ανώτατου ορίου των 400 ημερήσιων επιδομάτων ανεργίας κατά την τελευταία τετραετία. Οι άνεργοι αυτής της κατηγορίας, δεν θα κινδυνεύουν στο εξής να χάσουν το δικαίωμα στη λήψη επιδόματος ανεργίας. Διαβάστε περισσότερα
Καραμεσίνη στην aftodioikisi.gr: Tα προγράμματα του ΟΑΕΔ που είτε βρίσκονται σε εξέλιξη είτε πρόκειται
να δημοσιοποιηθούν το επόμενο διάστημα παρουσιάζει σε συνέντευξή της στην aftodioikisi.gr, η Διοικητής του Οργανισμού κ. Μαρία Καραμεσίνη.
Όπως τονίζει “βρίσκονται σε εξέλιξη αρκετά προγράμματα κοινωφελούς εργασίας και το πρόγραμμα για μακροχρόνια ανέργους 50 ετών και άνω, βρίσκονται κοντά στο στάδιο της έναρξης τα δύο προγράμματα απόκτησης εργασιακής εμπειρίας για άνεργους νέους 18-24 και 25-29 ετών που προκηρύχθηκαν τον Αύγουστο, ενώ έκλεισαν και οι αιτήσεις για το πρόγραμμα κοινωφελούς εργασίας σε 34 δήμους της χώρας”
Η κατάρρευση των μισθών στην Ελλάδα -Συνολικά 343.760 εργαζόμενοι με αμοιβές 100-400 ευρώ μεικτά Οι αριθμοί της απασχόλησης στην Ελλάδα δείχνουν την τραγική κατάσταση που έχει διαμορφωθεί για τους εργαζόμενους.
Ενδεικτικά είναι τα στοιχεία για την ανεργία και τους φτωχούς εργαζόμενους στην Ελλάδα των μνημονιακών χρόνων που συμπεριέλαβε η ΓΣΕΕ στην προσφυγή της ενώπιον της Ευρωπαϊκής Επιτροπής Κοινωνικών Δικαιωμάτων του Συμβουλίου της Ευρώπης, χθες στο Στρασβούργο για τις εκτεταμένες παραβιάσεις του Ευρωπαϊκού Κοινωνικού Χάρτη από το 2010 έως και σήμερα. Σύμφωνα με αυτά συνολικά 343.760 εργαζόμενοι αμείβονται με μηνιαίους μισθούς από 100 έως και 400 ευρώ μεικτά.
Τι δείχνουν τα στοιχεία:
Από χθες «τρέχει» το Πρόγραμμα Εργασιακής Εμπειρίας που αφορά σε 3.000 νέους, ηλικίας 25-29 ετών, σημείωσε η διοικητής του Οργανισμού. Περισσότεροι από 60.000 άνεργοι θα ωφεληθούν από τα νέα Προγράμματα του ΟΑΕΔ, τα οποία αναμένεται να υλοποιηθούν μέσα στο 2016, εξαγγέλλει η διοικητής του Οργανισμού, Μαρία Καραμεσίνη, σε συνέντευξη που παραχώρησε στο ΑΠΕ-ΜΠΕ.
Η Εκτελεστική Επιτροπή της Α.Δ.Ε.Δ.Υ. καλεί τα σωματεία και τους εργαζόμενους να πάρουν μέρος στην αντιφασιστική – αντιιμπεριαλιστική – αντιπολεμική διαδήλωση την Πέμπτη, 20 Οκτωβρίου 2016 και ώρα 6:00μμ, στα Προπύλαια και πορεία στη Βουλή, στα γραφεία της Ευρωπαϊκής Επιτροπής και στην αμερικανική Πρεσβεία.
Εκλογές Υπηρεσιακών Συμβουλίων ΑΓΩΝΙΣΤΙΚΗ ΕΝΩΤΙΚΗ ΣΥΝΕΡΓΑΣΙΑ
Τι προβλέπει η ΚΥΑ για τον Κοινωνικό Τουρισμό (αναλυτικά)
Εκδόθηκε η απόφαση που καθορίζει όλες τι λεπτομέρειες για το πρόγραμμα κοινωνικού τουρισμού που θα παρέχει επιταγή τουρισμού σε χιλιάδες ωφελούμενους μετά από αίτηση τους στον ΟΑΕΔ.
Σκοπός του Προγράμματος, όπως αναφέρεται,
είναι η πνευματική, πολιτιστική και κοινωνική ανάπτυξη του εργατικού δυναμικού και των οικογενειών αυτού με την παροχή ποιοτικών υπηρεσιών. Αντικείμενο του προγράμματος είναι η επιδότηση των δικαιούχων – ωφελουμένων για την πραγματοποίηση διακοπών με τη χορήγηση Επιταγής Κοινωνικού Τουρισμού.
Ποιοι είναι οι Δικαιούχοι/Ωφελούμενοι του Προγράμματος
Μετά τις αποκαλύψεις, «τρώνε» τη γ.γ. του υπουργείου Εργασίας!
Την ώρα που η ανεργία μαστίζει την ελληνική κοινωνία, το «ΘΕΜΑ» αποκαλύπτει μια απίστευτη υπόθεση κακοδιαχείρισης δημοσίου χρήματος, που μάλιστα προορίζεται για την πλέον ευάλωτη κοινωνική ομάδα, αυτή των ανέργων. Πρόκειται για την άγρια κόντρα που έχει ξεσπάσει με τις καταγγελίες της γενικής γραμματέως Δήμητρας Χαλικιά κατά της αναπληρώτριας υπουργού Εργασίας Ράνιας Αντωνοπούλου για απευθείας αναθέσεις με αυτεπιστασία προγραμμάτων κατάρτισης ανέργων, προκλητική εύνοια στα μεγάλα ΚΕΚ και φωτογραφικούς διαγωνισμούς. Διαβάστε περισσότερα
Στοιχεία-σοκ της Eurostat: 1 στους 3 σε συνθήκες φτώχειας -Η Ελλάδα στη χειρότερη θέση μετά τη Βουλγαρία και τη Ρουμανία
προκαλούν τα στοιχεία της Eurostat για την Ελλάδα, καθώς, όπως προκύπτει από αυτά, ένας στους τρεις Ελληνες ζει σε συνθήκες φτώχειας ή κοινωνικού αποκλεισμού.
Σύμφωνα με τα στοιχεία του 2015, στην Ευρώπη την ίδια στιγμή το ποσοστό των ατόμων που ζουν σε συνθήκες φτώχειας ή κοινωνικού αποκλεισμού είναι 1 στους 4.
O.Y. ΟΑΕΔ για τη διεξαγωγή ελέγχων Συνάδελφοι ,
Με αφορμή τα προβλήματα που
έχουν δημιουργηθεί όσον αφορά στη διεξαγωγή ελέγχων (περιορισμένος
αριθμός) για την αποφυγή παρεξηγήσεων και παρερμηνειών σας αποστέλλουμε συνημμένα την Υπουργική απόφαση που αναφέρεται στο ύψος της αμοιβής των ελέγχων
καθώς και στο ελεγκτικό πεδίο, το οποίο όπως θα διαπιστώσετε είναι αρκετά
διευρυμένο και δίνει τη δυνατότητα ανάθεσης ελέγχων σε πολλά αντικείμενα και
παροχές του Οργανισμού. Υπενθυμίζουμε επίσης, παλαιότερο αίτημα
της Ομοσπονδίας (αρ.πρωτ.:175/31/7/2015) προς τη διοίκηση για την πλήρη
εφαρμογή της Υπουργικής απόφασης (έλεγχοι επιδοτούμενης ανεργίας). Το αίτημα
αυτό έτυχε της αποδοχής από τη μεριά της διοίκησης.
Πόλεμος Αντωνοπούλου-Χαλικιά για τα προγράμματα του ΟΑΕΔ Του Βασίλη
Αγγελόπουλου
Φωτιές έχει ανάψει στο υπουργείο Εργασίας η επιστολή-καταγγελία
της Γενικής Γραμματέως για τα προγράμματα απασχόλησης, η οποία, μάλιστα,
διέρρευσε σε κυριακάτικη εφημερίδα – Στα χέρια του πρωθυπουργού η «καυτή
πατάτα»
Μείζον πολιτικό θέμα έχει ανακύψει στο υπουργείο Εργασίας, με αφορμή επιστολή
που απέστειλε στον πρωθυπουργό η Γενική Γραμματέας Διαχείρισης Κοινοτικών και
άλλων Πόρων, κ. Δήμητρα Χαλικιά και στην οποία ούτε λίγο ούτε πολύ, αφήνει
αιχμές για την πολιτική της προϊσταμένη, αναπληρώτρια υπουργό Εργασίας κ. Ράνια
Αντωνοπούλου για τη λειτουργία των προγραμμάτων απασχόλησης.
Ξεκινάει από τον ΟΑΕΔ αύριο Τρίτη 18 Οκτωβρίου η διαδικασία υπόδειξης για το πρόγραμμα Απόκτησης Εργασιακής Εμπειρίας σε επιχειρήσεις του ιδιωτικού τομέα και σε ΚΟΙΝΣΕΠ για 3.000 νέους άνεργους ηλικίας 25-29 ετών.
Ομοσπονδία Υπαλλήλων ΟΑΕΔ: Αίτησης απόσυρσης εγγράφου Αίτημα απόσυρσης του υπ’ αριθμό πρωτ.:
77598 εγγράφου της Διοίκησης
Με αφορμή το υπ αριθμό
πρωτ.:77598 έγγραφο της Διοίκησης, που αφορά στην αφαίρεση της
δυνατότητας τροποποίησης στοιχείων συναλλασσομένων από τους «κοινούς χρήστες
του ΟΠΣ» και τη μεταβίβαση της σχετικής αρμοδιότητας μόνο στους
Προϊστάμενους των Τμημάτων Ασφάλισης και Απασχόλησης των Περιφερειακών
Διευθύνσεων, στους οποίους θα αποστέλλονται τα αιτήματα τροποποίησης στα
βασικά στοιχεία (ΑΦΜ, ΑΜΚΑ, ΑΜΙΚΑ, Ονοματεπώνυμο, Πατρώνυμο, Μητρώνυμο,
Ημερομηνία Γέννησης) επισημαίνουμε ότι δεν κατανοούμε το γεγονός, σε μια εποχή
που θα έπρεπε να καταβάλλεται προσπάθεια μείωσης της γραφειοκρατίας, η διόρθωση
βασικών στοιχείων των συναλλασσομένων να αποτελεί μέρος της
γραφειοκρατίας και εν τέλει της δυσλειτουργίας ενός Οργανισμού με τεράστιο όγκο
συναλλασσομένων. Διαβάστε περισσότερα
ΕΓΚΑΙΝΙΑ ΤΩΝ ΝΕΩΝ ΓΡΑΦΕΙΩΝ ΤΟΥ ΟΑΕΔ ΣΤΗΝ ΕΔΕΣΣΑ
Πρόταση - φωτιά: Μειωμένο ωράριο, με χαμηλότερο μισθό και επίδομα ανεργίας
«ΑΝΤΙΒΑΡΟ» ΣΤΙΣ ΟΜΑΔΙΚΕΣ ΑΠΟΛΥΣΕΙΣ
Συλλογικές διαπραγματεύσεις για τον κατώτατο μισθό, επαναφορά της επεκτασιμότητας για συλλογικές συμβάσεις και της ευνοϊκότερης ρύθμισης -εκτός και αν οι κοινωνικοί εταίροι προβλέψουν εξαιρέσεις-, κατάργηση ή αντικατάσταση του ισχύοντος συστήματος για τις ομαδικές απολύσεις και «εργασία μειωμένου ωραρίου» -ακόμη και μηδενικού-
για την αποτροπή τους, όπως και αντικατάσταση του ειδικού κατώτατου μισθού για τους νέους με έναν «μειωμένο κατώτατο μισθό βάσει εργασιακής εμπειρίας» για δύο χρόνια προτείνουν κατά πλειοψηφία ή ομοφώνως οι 8 «Σοφοί» για την εργασιακή μεταρρύθμιση που βρίσκεται επί θύραις.
Η Περιφερειακή διευθύντρια του ΟΑΕΔ Κεντρικής Ελλάδας Όλγα Τσιούρβα για τον ΟΑΕΔ και την εκπαίδευση ενηλίκων Αναρτήθηκε από
Αποσπάσματα από την παρουσίαση του βιβλίου " Το δάκρυ του νόστου" της συναδέλφισσας Βάσως Ρουμελή
Η ποίηση είναι σαν τον έρωτα. Δεν ξέρεις από πού θα σου
έρθει. Είναι βίωμα βαθύ που γίνεται μαγικός λόγος. Άλλωστε εκείνο που αισθανόμαστε είτε το κρύβουμε είτε το
φανερώνουμε ΕΚΕΙΝΟ ΜΑΣ ΦΑΝΕΡΩΝΕΙ. Όλα
τα συναισθήματα ανάκατα με δάκρυα, στεναγμούς και θωπείες. Σιωπές και
επανάσταση. Χαρταετός που ο άνεμος καθορίζει την πορεία του. Κελαϊδίσματα,
απανθίσματα οι λέξεις που επιχειρούν να ζωγραφίσουν την αλήθεια. Ποίηση
είναι μισή πραγματικότητα μισή όνειρο, «το ένα πόδι στην γη και το άλλο στο κενό» λέει ο Ελύτης. Διαβάστε περισσότερα
Η Σουηδία ψάχνει από μάγειρες μέχρι γιατρούς στην...Ελλάδα
Αθήνα και Θεσσαλονίκη θα γίνει η αξιολόγηση
Η Γερμανία «κόβει» τα επιδόματα για άνεργους μετανάστες από την Ε.Ε.
Η γερμανική κυβέρνηση αποφάσισε να θέσει περιορισμούς στη χορήγηση επιδομάτων ανεργίας σε μετανάστες που προέρχονται από χώρες-μέλη της Ε.Ε., αποκάλυψε πριν λίγες ημέρες η Die Welt.
Πότε βγαίνουν σε πλειστηριασμό οι εργατικές κατοικίες
Της Άντζελας ΠεΐτσηΤο μεγάλο θέμα που έχει ανοίξει με τους πλειστηριασμούς ακόμα και της πρώτης κατοικίας, δε θα μπορούσε ν΄ αφήσει ανεπηρέαστες και τις εργατικές κατοικίες. Μεγάλος πλέον είναι ο πονοκέφαλος για τους δικαιούχους – ιδιοκτήτες που είτε έχασαν την εργασίας τους είτε μειώθηκαν οι αποδοχές τους είτε έχουν οφειλές στο δημόσιο και περιμένουν απαντήσεις για το τι πρόκειται να γίνει με το θέμα της κατοικίας τους, που πήραν μέσω της πρώην Εργατικής Κατοικίας και σήμερα μέσω του ΟΑΕΔ.
Ημερίδα με θέμα : ¨ Επαναπροσδιορισμός του Επιχειρησιακού Μοντέλου του ΟΑΕΔ και τα ενεργά προγράμματα Απασχόλησης του Οργανισμού ¨ . Στα πλαίσια της εξωστρέφειας του ΟΑΕΔ , το ΚΠΑ2 Ορεστιάδας πραγματοποίησε στις 5 Οκτώβρη 2016 στο Επιμελητήριο ΄Εβρου - Παράρτημα Ορεστιάδας, Ημερίδα με θέμα : ¨ Επαναπροσδιορισμός του Επιχειρησιακού Μοντέλου του ΟΑΕΔ και τα ενεργά προγράμματα Απασχόλησης του Οργανισμού ¨ .
Μεγάλη ήταν η συμμετοχή των εργοδοτών της περιοχής και ενημερώθηκαν για το όραμα της Διοίκησης και για τους στόχους του ΚΠΑ 2 μετά την αναβάθμιση σε Πιλοτικό.
Αναβολή δίκης Πέτρου Καπετανόπουλου
Αναβλήθηκε η δίκη του συναδέλφου Πετρου Καπετανοπουλου για την Πέμπτη 20 Οκτωβρίου! Μεγάλη συμμετοχή των συναδέλφων , ανανεώνουμε το ραντεβου μας! Η αλληλεγγύη ειναι το όπλο μας!
Πράξη 2,47 εκ. € για τη στήριξη 60.000 εργαζομένων και 20.000 ανέργων
Υπογράφηκε στις 12/10/2016 από τον κ. Γιώργο Ιωαννίδη, Ειδικό Γραμματέα Διαχείρισης Τομεακών Ε.Π. του Ευρωπαϊκού Κοινωνικού Ταμείου (Υπουργείο Οικονομίας, Ανάπτυξης & Τουρισμού), η ένταξη της Πράξης «Εξ αποστάσεως και δια ζώσης Υπηρεσίες Πληροφόρησης και Συμβουλευτικής Υποστήριξης και Ενδυνάμωσης Εργαζομένων και Ανέργων».
Η Πράξη θα υλοποιηθεί από το Ινστιτούτο Εργασίας της Γενικής Συνομοσπονδίας Εργατών Ελλάδας (ΓΣΕΕ) και έχει συνολικό προϋπολογισμό 2.477.659,00 ευρώ.
Το χρονοδιάγραμμα των αλλαγών στο δημόσιο -Τι γίνεται με Προϊσταμένους Αξιολόγηση, Μητρώο
Ένα πλήρες χρονοδιάγραμμα για την εφαρμογή των τομών για τη Δημόσια Διοίκηση έχει προαναγγείλλει η κυβέρνηση. Σε βάθος περίπου δυόμισι ετών,
σύμφωνα με τα χρονοδιαγράμματα, θα έχουν αλλάξει όλα τα πρόσωπα που έχουν καθήκοντα επιτελικών στελεχών και θέσεις ευθύνης, μέσω του νέου Εθνικού Μητρώου Επιτελικών Στελεχών και του νέου συστήματος επιλογής προϊσταμένων, ενώ ακόμα στους πρώτους τρεις μήνες του 2017 θα έχει ολοκληρωθεί η διαδικασία αξιολόγησης υπαλλήλων με το νέο πλαίσιο.
Χωρίς δουλειά λίγο πριν από τη σύνταξη Έντονο
προβληματισμό προκαλεί η αύξηση της ανεργίας στις ηλικίες κοντά στη συνταξιοδότηση, μεταξύ 55-64 ετών, σύμφωνα με τα πρόσφατα στοιχεία που δημοσίευσε η Ελληνική Στατιστική Αρχή (ΕΛΣΤΑΤ).
εκτιμούν εκπρόσωποι από την αγορά εργασίας, που μίλησαν στο ΑΠΕ-ΜΠΕ, η έλλειψη των απαιτούμενων δεξιοτήτων που διακρίνει, σε αρκετές περιπτώσεις, αυτήν την ηλικιακή ομάδα, είναι ένας από τους λόγους που την «βγάζει» εκτός της σύγχρονης αγοράς εργασίας.
ΠΕΥ ΟΑΕΔ: Παναττική Στάση Εργασίας 14/10. Αλληλεγγύη στο συνάδελφο Πέτρο Καπετανόπουλο Πανελλήνια Ένωση Υπαλλήλων ΟΑΕΔ (ΠΕΥ ΟΑΕΔ)
Θέμα: Παναττική Στάση Εργασίας την
Παρασκευή, 14 Οκτωβρίου 2016 (11.00πμ έως λήξη ωραρίου)
14 Οκτωβρίου συμμετέχουμε όλοι στην Παναττική Στάση Εργασίας,
συμπαρατασσόμενοι στον συνάδελφο από το
ΚΠΑ Περιστερίου Πέτρο Καπετανόπουλο,
ο οποίος δικάζεται εξ αναβολής, γιατί δεν ανέβαλε ο ίδιος να υπάρξει άνθρωπος. Στις 14 Οκτωβρίου δικάζεται η κοινή λογική, δικάζεται η
αλληλεγγύη, δικάζεται η αυτονόητη αντίδραση προς την κάθε λογής κατάχρηση
εξουσίας, δικάζεται η πίστη στα Ανθρώπινα Δικαιώματα, δικάζεται η εμπιστοσύνη
στο κράτος δικαίου. Ένα κράτος δικαίου
που δεν μπορεί να αυθαιρετεί. Δεν μπορεί
να ποδοπατάει και να κλωτσά δικαιώματα.
Το who is who του Μητρώου Επιτελικών Στελεχών Δημόσιας Διοίκησης
Το προφίλ όσων ήδη έχουν ενταχθεί στη «δεξαμενή» του Δημοσίου ως υποψήφιοι για την κάλυψη διοικητικών θέσεων αυξημένης ευθύνης
Ενας στους τρεις από όσους έχουν ήδη ενταχθεί στο Εθνικό Μητρώο Επιτελικών Στελεχών Δημόσιας Διοίκησης είναι κάτοχος διδακτορικού διπλώματος ενώ στην πλειονότητά τους εργάζονται στις κεντρικές υπηρεσίες
των υπουργείων, σε περιφέρειες της χώρας, καθώς και σε νοσοκομεία. Ελάχιστοι πανεπιστημιακοί (καθηγητές όλων των βαθμίδων, λέκτορες από ΑΕΙ, ΤΕΙ ή ερευνητές σε ανώτατα εκπαιδευτικά ιδρύματα) έχουν εγγραφεί - δεν ξεπερνούν το 5% του συνόλου των εγγραφών. Ως ειδικό επιστημονικό προσωπικό (ΕΕΠ) σε Ανεξάρτητες Αρχές καταγράφεται το 13%, ενώ το 2,4% ανήκει στην κατηγορία των απόστρατων αξιωματικών που είναι απόφοιτοι ανωτάτων στρατιωτικών σχολών.
Η γερμανική κυβέρνηση αποφάσισε να θέσει περιορισμούς στη χορήγηση επιδομάτων ανεργίας σε μετανάστες που προέρχονται από χώρες-μέλη της Ε.Ε., αποκάλυψε σήμερα η Die Welt.
ΔΕΛΤΙΟ ΤΥΠΟΥ ΑΔΕΔΥ: -Συμπαράσταση στο συνάδελφο Π. Καπετανόπουλο..
Παρασκευή, 14 Οκτώβρη 2016, στο Εφετείο Αθηνών γίνεται η εξ αναβολής δίκη του
Πέτρου Καπετανόπουλου, υπαλλήλου του ΟΑΕΔ. Ο συνάδελφός μας δικάζεται με τις
κατηγορίες της «αντίστασης κατά της αρχής», της «προσπάθειας απελευθέρωσης
κρατουμένου», και της «άρνησης ανωμοτί κατάθεσης». Το καλοκαίρι του 2012
διαμαρτυρήθηκε σε αστυνομικούς επειδή κακοποίησαν μετανάστη που είχε ήδη
συλληφθεί και ακινητοποιηθεί με χειροπέδες, μέσα στο δρόμο κάτω από το σπίτι
Κοινωνικός Τουρισμός ΟΑΕΔ: Σε αναμονή της Κοινής Υπουργικής Απόφασης Εν αναμονή της σχετικής Κοινής Υπουργικής Απόφασης (ΚΥΑ) από τα υπουργεία Οικονομικών και Εργασίας βρίσκονται στον ΟΑΕΔ, για να προγραμματίσουν τον Κοινωνικό Τουρισμό της επόμενης χρονιάς. Διαβάστε περισσότερα
Τη στελέχωση του ΚΠΑ2 Ζακύνθου ζητά το σωματείο ξενοδοχοϋπαλλήλων
Υπόμνημα προς την κεντρική διοίκηση του ΟΑΕΔ για τη στελέχωση με το απαιτούμενο προσωπικό του υποκαταστήματος του οργανισμού στη Ζάκυνθο, απέστειλε το τοπικό σωματείο ξενοδοχοϋπαλλήλων, τονίζοντας ότι οι υπάλληλοι με μόνιμη σχέση εργασίας στο νησί δεν επαρκούν, ενώ από τον Δεκέμβριο μια θέση μένει κενή λόγω συνταξιοδότησης υπαλλήλου, χωρίς να υπάρχει πρόβλεψη για συμπλήρωση. Διαβάστε περισσότερα
Ερώτηση στον υπουργό Εργασίας για τα κοινωφελή προγράμματα
Ερώτηση στον υπουργό Εργασίας με τίτλο «Δελτίο τύπου – «φάντασμα» του Υπουργείου Εργασίας για τα κοινωφελή προγράμματα» κατέθεσε η βουλευτής του Ποταμιού Κατερίνα Μάρκου. Όπως αναφέρεται στην ερώτηση, οι αιτήσεις για το πρόγραμμα έχουν ξεκινήσει από την περασμένη Δευτέρα. Μεταξύ των κριτηρίων που μοριοδοτούνται ευνοϊκά για την κάλυψη των θέσεων είναι και η ιδιότητα του ωφελούμενου από το πρόγραμμα «Κοινωνικό Εισόδημα Αλληλεγγύης», η οποία λαμβάνει 20 μόρια. Διαβάστε περισσότερα
Απαγορεύονται οι κατασχέσεις εργατικών κατοικιών Σύμφωνα με την 570/2015 απόφαση του Αρείου Πάγου "α) απαγορεύεται η διάθεση με αναγκαστική εκτέλεση ακινήτου που αγοράστηκε ή ανεγέρθηκε, κατά τις διατάξεις χορήγησης των στεγαστικών προγραμμάτων δανείου του Οργανισμού Εργατικής Κατοικίας,
β) τυχόν επιβολή της κατάσχεσης ως ανωτέρω είναι άκυρη και
γ) σε περίπτωση διαθέσεως του ακινήτου με αναγκαστικό πλειστηριασμό και αν ακόμη αυτός παραμείνει έγκυρος, ως διαδικαστική πράξη, επειδή είναι ανίσχυρος και ανενεργής ως δικαιοπραξία διαθέσεως του ουσιαστικού δικαίου, δεν επιφέρει μεταβίβαση της κυριότητας επί του πλειστηριασθέντος στον υπερθεματιστή".
Tο Δελτίο τύπου του Υπουργείο που προκάλεσε πανικό , ανέβηκε και κατέβηκε ,σε λάθος το αποδίδει το Υπουργείο , συνεχίζεται κανονικά η διαδικασία
“Μετά από απόφαση του ΑΣΕΠ, το υπουργείο Εργασίας προχώρησε στην αναστολή της υποβολής των αιτήσεων στην ηλεκτρονική διεύθυνση του ΟΑΕΔ, για 6.339 θέσεις, 8μηνης απασχόλησης, που δημιουργούνται στο πλαίσιο της νέας γενιάς προγραμμάτων Κοινωφελούς Εργασίας, σε 34 Δήμους-θύλακες υψηλής μακροχρόνιας ανεργίας.
Για 2η μέρα ...Το "σύστημα " δεν βοηθά Προβληματική η λειτουργία του ΟΠΣ και σήμερα στα ΚΠΑ , με αποτέλεσμα την ταλαιπωρια του κοινού και των συναδέλφων! Δεν Πάει άλλο...
Πάτρα: «Φάμπρικα» για τις αιτήσεις κοινοφελούς εργασίας του ΟΑΕΔ; – Καταγγελίες για ιδιώτες που ζητούν 20 ευρώ από ηλεκτρονικά αναλφάβητους ανέργους Ιδιώτες ζητούν χρήματα από ανέργους που θέλουν να υποβάλλουν αιτήσεις στον ΟΑΕΔ και να βρουν μια θέση εργασίας, έστω και οκτάμηνη, στο πρόγραμμα κοινοφελούς εργασίας. Αυτές τις καταγγελίες έχει δεχθεί από Πατρινούς, η δημοτική Αρχή, η οποία αποφάσισε να διαθέσει τους υπαλλήλους της για τη δωρεάν υποβολή των αιτήσεων που γίνεται ηλεκτρονικά.
Οι αιτήσεις ξεκίνησαν από τις 10 το πρωί της Δευτέρας 3 Οκτωβρίου και θα διαρκέσει μέχρι τις 12 το μεσημέρι της Πέμπτης 13ης Οκτωβρίου 2016.
Μιλώντας στο thebest.gr, στελέχη της δημοτικής Αρχής εξέφρασαν τον προβληματισμό τους για το γεγονός ότι η διαδικασία των αιτήσεων γίνεται αποκλειστικά και μόνο ηλεκτρονικά, καθώς με αυτό τον τρόπο, επί της ουσίας, αφήνονται εκτός διαδικασίας, τα φτωχότερα τμήματα του πληθυσμού, τα οποία είναι «ηλεκτρονικά αναλφάβητοι» και δεν έχουν χρήματα να πληρώσουν ιδιώτες να τους κάνουν την αίτηση.
Εκδήλωση Αλληλεγγύης στον Πέτρο Καπετανόπουλο Μια εκδήλωση πραγματικής αλληλεγγύης στον Π.Κ. πραγματοποιήθηκε την Παρασκευή 7 Οκτωβρίου στο μετρό στα Σεπόλια. Την εκδήλωση οργάνωσε η Πρωτοβουλία Αλληλεγγύης στον Πέτρο Καπετανόπουλο και συμμετείχαν πολλές συλλογικότητες. Κατά τη συζήτηση έγινε λόγος για την κρατική αυθαιρεσία όπως συχνά εκδηλώνεται μέσα από ενέργειες της αστυνομίας αλλά και της δικαιοσύνης. Διαβάστε περισσότερα
Στα βήματα του Φειδιππίδη……………το ΚΠΑ2 Σπάρτης Το «Σπάρταθλον» είναι ένας ετήσιος διεθνής αγώνας
υπερμαραθωνίου δρόμου 245,3 χλμ (6 μαραθώνιοι) που διεξάγεται στη διαδρομή
Αθήνα-Σπάρτη. Αναβιώνει τα βήματα του αρχαίου Αθηναίου δρομέα μεγάλων
αποστάσεων Φειδιππίδη, που το 490 Π. Χ πριν από τη μάχη του Μαραθώνα εστάλη στη
Σπάρτη να ζητήσει βοήθεια από τους Σπαρτιάτες στον πόλεμο των Ελλήνων εναντίον
των Περσών. Σύμφωνα με τον Ηρόδοτο ο Φειδιππίδης έφτασε στη Σπάρτη μια μέρα
μετά την αναχώρησή του από την Αθήνα. Βασισμένοι στις αναφορές του Έλληνα
Ιστορικού Ηροδότου το 1982 Άγγλοι αξιωματικοί της RAT, που παράλληλα ήταν και δρομείς
μεγάλων αποστάσεων με επικεφαλής των Τζων Φόντεν (είχε την αρχική ιδέα)
ταξίδεψαν στην Ελλάδα. Σκοπός τους ήταν αν μπορούσαν να καλύψουν τα 250 χ.λ.μ
και να εξακριβώσουν αν ο Ηρόδοτος είχε δίκιο. Διαβάστε περισσότερα
Δυσλειτουργίες στην ηλεκτρονική σελίδα του ΟΑΕΔ για τα προγράμματα Κοινωφελούς Εργασίας
Ο… χαμός γίνεται αυτές τις μέρες στην σελίδα του ΟΑΕΔ στο διαδίκτυο, με εκατοντάδες ανέργους να προσπαθούν να μπουν μέσα, πατώντας τον κωδικό και το συνθηματικό τους, έτσι ώστε να κάνουν την αίτηση για τα προγράμματα κοινωφελούς εργασίας.
Ωστόσο, η σελίδα του ΟΑΕΔ, εξαιτίας των εκατοντάδων ανέργων που προσπαθούν να μπουν μέσα, φορτώνει με δυσκολία.
Η πικρή αλήθεια των αριθμών
Μπορεί τα νούμερα της ανεργίας και της απασχόλησης στη στατιστική τους απεικόνιση από την ΕΛΣΤΑΤ να δίνουν αισιοδοξία, ωστόσο ο διάολος κρύβεται στη δεύτερη ανάγνωση των αριθμών και στην ανάλυση των στατιστικών συμπερασμάτων πολλών διαφορετικών πηγών.
Εκεί λοιπόν αποτυπώνεται η νέα αριθμολάγνα τάση της ελληνικής οικονομίας που φέρνει διαρκή φτωχοποίηση της τάξης των μισθωτών, ενώ βέβαια η απίσχνανση της αγοραστικής τους δύναμης οδηγεί στην καταστροφή της τάξης των ελεύθερων επαγγελματιών, των βιοτεχνών και των εμπόρων…
Τροπολογία επανένταξης για εργαζομένους.
vouli.jΣυντάκτης: Τζ.Ρ.
Διευρύνεται η ηλικιακή βάση για την ένταξη απολυομένων μεγάλων σε ηλικία του ιδιωτικού τομέα σε προγράμματα εργασίας στον δημόσιο τομέα.
Σύμφωνα με τροπολογία που έχει ενταχθεί στο νομοσχέδιο για την κοινωνική οικονομία, πλέον θα μπορούν να εντάσσονται στα προγράμματα αυτά άνεργοι ηλικίας από 55-67 ετών (η υφιστάμενη νομοθεσία αφήνει περιθώρια ένταξης σε απολυόμενους ανέργους από 55-64 ετών).
ΔΝΤ: Απαιτούνται περισσότερες μεταρρυθμίσεις στο δημόσιο
Νέες μεταρρυθμίσεις στον ελληνικό δημόσιο τομέα, οι οποίες «ακόμη δεν έχουν γίνει», εμφανίζεται να απαιτεί το ΔΝΤ, σύμφωνα με δημοσιεύματα, δια μέσου του Πολ Τόμσεν, επικεφαλής Ευρωπαϊκών Υποθέσεων του Ταμείου.
«Πιστεύουμε ότι κάποιες από τις θεμελιώδεις μεταρρυθμίσεις στον δημόσιο τομέα δεν έχουν ακόμη υλοποιηθεί. Αυτό που μας ανησυχεί είναι το
αν η Ελλάδα θα μπορέσει να εκσυγχρονίσει τον δημόσιο τομέα της», υπογράμμισε, προσθέτοντας πως η χώρα μας «χρειάζεται
επειγόντως ένα καλύτερο κοινωνικό σύστημα με επίκεντρο τους πιο ευάλωτους, χρειάζεται ένα σύστημα επιδομάτων ανεργίας ώστε να μπορέσει να εκσυγχρονιστεί».
«Κεφαλικός φόρος» 20 ευρώ στους δημοσίους υπαλλήλους
Κατά 20 ευρώ υπολογίζεται να επιβαρυνθεί το εισόδημα των δημοσίων υπαλλήλων, οι οποίοι αναμένεται να επιβαρυνθούν από την αύξηση των ασφαλιστικών τους εισφορών
Απολύουν τους 55άρηδες για νέους με... μισό μισθό
Απολύουν 55άρηδες και προσλαμβάνουν νέους με μερική απασχόληση και χαμηλότερους μισθούς. Την εικόνα αυτή στην αγορά εργασίας καταγράφουν τα
στοιχεία της Ελληνικής Στατιστικής Αρχής σύμφωνα με τα οποία αυξάνεται η
ανεργία στις ηλικίες 55-64 ετών ενώ η μερική απασχόληση παίρνει πλέον εκρηκτικές διαστάσεις.
Είναι χαρακτηριστικό, όπως προκύπτει από τα στοιχεία, ότι η ανεργία
στις ηλικίες 55-64 ετών από 8,4% που ήταν το 2011 σκαρφάλωσε στο 18,6% εφέτος, ενώ πέρυσι ήταν 17%.
Ανακοίνωση Ομοσπονδίας για τη συνεχιζόμενη μεταφορά Αποθεματικών Αρ. Πρωτ. 249 / 6 -9 - 2016 Προς τις
Ενώσεις –μέλη μας Προς
όλες τις Υπηρεσίες
Θέμα: Μεταφορά Αποθεματικών Η Ομοσπονδία Υπαλλήλων ΟΑΕΔ, παραμένοντας
σταθερή στις απόψεις της και τις δημοσιοποιημένες θέσεις της (βλ. υπόμνημα
προς Διοικήτρια ΟΑΕΔ 6/4/2015 και Δελτίο
τύπου 23/4/2016), καταγγέλλει τη συνεχιζόμενη μεταφορά αποθεματικών στην
ΤτΕ. Την ώρα που οι επιδοτούμενοι άνεργοι έχουν μειωθεί δραματικά σ' ένα
ποσοστό λίγο πάνω - λίγο κάτω από το 10% του συνόλου των ανέργων,
την ώρα που το ποσοστό των μακροχρόνιων ανέργων έχει ξεπεράσει το ποσοστό των
βραχυχρόνιων ανέργων, την ώρα που το συνολικό ποσοστό της ανεργίας βρίσκεται σε
ιστορικά υψηλά επίπεδα είναι ξεκάθαρο ότι δεν περισσεύουν χρήματα για
«αποταμιεύσεις και επενδύσεις».
Ζητάμε την επένδυση των όποιων αποθεματικών στους μοναδικούς δικαιούχους
αυτών των χρημάτων, στους ανέργους.
Ειδική τιμή για υπαλλήλους ΟΑΕΔ για σεμινάριο προετοιμασίας σε εξετάσεις ΕΟΠΠΕΠ
Τρίτη, 5/10/2016 Α.Π.48 Συνάδελφοι, Σε συνέχεια της προηγούμενης ανακοίνωσής μας, σας ενημερώνουμε ότι ο ΕΟΠΠΕΠ ανακοίνωσε το πρόγραμμα εξετάσεων για τους Εκπαιδευτές Ενηλίκων. Αναλυτικές πληροφορίες μπορείτε να βρείτε στο www.eoppep.gr.(αναφέρονται όλες οι προϋποθέσεις, οι ημερομηνίες των εξετάσεων, καθώς και η ημερομηνία 10η Οκτωβρίου που είναι καταληκτική για την κατάθεση των δικαιολογητικών και της αίτησής σας στο μητρώο του ΕΟΠΠΕΠ). Διαβάστε περισσότερα
Ειδική τιμή για υπαλλήλους ΟΑΕΔ στην παιδική σκηνή Κάρμεν Ρουγγέρη
Σας ενημερώνουμε ότι, μετά από επικοινωνία που είχαμε με την παιδική
Σκηνή Κάρμεν Ρουγγέρη (Θέατρο Κιβωτός, Πειραιώς 115, Αθήνα),
εξασφαλίσαμε έκπτωση εισόδου, (όπως και πέρυσι) από 12
ευρώ στα 8 ευρώ, για όλους τους εργαζόμενους του Οργανισμού και τα μέλη των
οικογενειών τους. Η έκπτωση θα γίνεται με την επίδειξη της ταυτότητας ελεγκτή ή της
κάρτας εισόδου στο ΣΕΠΑ.
Για το ΔΣ Ο Πρόεδρος Ο Γ. Γραμματέας Μακράκης Γ. Καραούλης Γ.
Δημόσιο: Συνεχίζεται η μείωση του προσωπικού -Εργαζόμενοι ανά υπουργείο Διατηρούνται τάσεις μείωσης του συνόλου του ανθρώπινου δυναμικού της Δημόσιας Διοίκησης, σύμφωνα με τα επικαιροποιημένα στοιχεία του Μητρώου Ανθρωπίνου Δυναμικού Ελληνικού Δημοσίου. Συγκεκριμένα για τον Αύγουστο του 2016, οι τακτικοί δημόσιοι υπάλληλοι ανέρχονται σε 564.729 εργαζόμενους, καταγράφοντας μείωση κατά 90 υπαλλήλους συγκριτικά με το αντίστοιχο σύνολο του Ιουλίου και 1.827 από τις αρχές του χρόνου. Διαβάστε περισσότερα
Ξενοδοχοϋπαλλήλων στον ΟΑΕΔ για την κατάργηση του εφάπαξ από το ΤΑΠΙΤ
«Η απόφαση της κυβέρνησης να καταργήσει την χορήγηση εφάπαξ βοηθήματος από το ΤΑΠΙΤ για τους ξενοδοχοϋπαλλήλους όταν συμπληρώνουν 20 χρόνια δουλειάς, επιβεβαιώνει ότι η αντιασφαλιστική επίθεση δεν σταμάτησε τον περασμένο Μάη με την ψήφιση του νόμου-λαιμητόμου», επισημαίνει το δ.σ. του σωματείου ξενοδοχοϋπαλλήλων Ζακύνθου.
ΔΙΚΑΖΕΤΑΙ ΕΝΑΣ ΑΝΘΡΩΠΟΣ ΠΟΥ ΔΕΝ ΚΟΙΤΑΞΕ ΤΗΝ ΠΑΡΤΗ ΤΟΥ
Την Παρασκευή 14 Οκτώβρη, γίνεται η εξ αναβολής δίκη του Πέτρου Καπετανόπουλου στο Εφετείο Αθήνας. Ο Π.Κ δικάζεται με τις κατηγορίες της «αντίστασης κατά της αρχής», της «προσπάθειας απελευθέρωσης κρατουμένου», και της «άρνησης ανωμοτί κατάθεσης». Το καλοκαίρι του 2012 διαμαρτυρήθηκε σε αστυνομικούς επειδή κακοποίησαν μετανάστη ήδη συλληφθέντα και ακινητοποιημένο με χειροπέδες, μέσα στο δρόμο κάτω από το σπίτι του.
Τα ελλείμματα του ασφαλιστικού και η πορεία της ανεργίας το 2017 Στο 1,03 δισ. ευρώ εκτιμά το προσχέδιο του προϋπολογισμού για το 2017, που κατατέθηκε σήμερα στη βουλή, ότι θα «κλείσει» το έλλειμμα στα Ασφαλιστικά Ταμεία φέτος, αφού δοθεί πρόσθετη κρατική χρηματοδότηση ύψους 1,02 δισ. ευρώ για να περιοριστεί η «τρύπα» κατά το ήμισυ, η οποία, τελικά, θα ανέλθει στα 2,05 δισ. ευρώ.
Ένα Φεστιβάλ αφιερωμένο στην Τέχνη και την Ψυχική Υγεία! Ένα Φεστιβάλ αφιερωμένο στην Τέχνη και την Ψυχική Υγεία! 16 μέρες γεμάτες εκθέσεις, εικαστικά, κινηματογραφικές προβολές, εργαστήρια, συζητήσεις, μουσική και θέατρο!
Ένα ξεχωριστό Φεστιβάλ, το 1ο Ευρωπαϊκό Φεστιβάλ Τέχνης για την Ψυχική Υγεία nefele, θα πραγματοποιηθεί στην Αθήνα στις 1- 16 Οκτωβρίου 2016 στο Μουσείο Μπουζιάνη (Μπουζιάνη 27-31, Δάφνη), στις εγκαταστάσεις της Ανωτάτης Σχολής Καλών Τεχνών(Πειραιώς 256) και σε ανοικτούς δημόσιους χώρους.
Ημερίδα: Διαρθρωτικές μεταρρυθμίσεις για την καταπολέμηση της διαφθοράς
Η Γενική Γραμματεία για την Καταπολέμηση της Διαφθοράς, διοργανώνει την Τετάρτη 5 Οκτωβρίου 2016, στις 09:30, ημερίδα με αφορμή την έναρξη προγράμματος τεχνικής βοήθειας από τον ΟΟΣΑ. Ομιλητές στην εκδήλωση θα είναι ο αντιπρόεδρος της Κυβέρνησης Ιωάννης Δραγασάκης, ο αναπληρωτής υπουργός Οικονομικών Τρύφων Αλεξιάδης, ο αναπληρωτής υπουργός Δικαιοσύνης, Διαφάνειας και Ανθρωπίνων Δικαιωμάτων, Δημήτριος Παπαγγελόπουλος, καθώς και υψηλόβαθμοι αξιωματούχοι του Οργανισμού Οικονομικής Συνεργασίας και Ανάπτυξης και της Ευρωπαϊκής Επιτροπής.Τους χαιρετισμούς θα ακολουθήσει σύντομη Συνέντευξη Τύπου.
Ερχονται... αυξήσεις μισθών - Ο οίκος συμβούλων Kienbaum προβλέπει αύξηση 1,3% το 2017 Την κατά μέσο όρο αύξηση των μισθών των εργαζομένων στην Ελλάδα μέσα στο 2017, κατά 1,3%, προβλέπει μελέτη της γνωστής εταιρείας συμβούλων «Kienbaum».
Η μελέτη που περιλαμβάνει τις εξελίξεις σε μισθούς σε 32 χώρες δημοσιεύτηκε τη Δευτέρα στο Αυστριακό Πρακτορείο Ειδήσεων (ΑΡΑ).
Αυξημένος ο προϋπολογισμός του ΟΑΕΔ για 2016 – 2017
Αυξημένες κατά 93 εκατ. ευρώ αναμένεται να είναι οι δαπάνες για τον ΟΑΕΔ το 2016. Αυτό προβλέπει το προσχέδιο του προϋπολογισμού για το 2017.
Συγκεκριμένα, όπως τονίζεται στο κείμενο (σελ. 32): «Αυξημένος θα είναι
ο προϋπολογισμός του ΟΑΕΔ για το έτος 2016, αφού εκτιμάται ότι θα παρουσιάσει θετικό ταμειακό ισοζύγιο 302 εκατ. ευρώ υψηλότερο κατά 93 εκατ. ευρώ έναντι του στόχου που είχε τεθεί στον προϋπολογισμό του 2016 (209 εκατ. ευρώ. Σε δημοσιονομική βάση αναμένεται να διαμορφωθεί σε 307 εκατ. ευρώ».
Μονιμοποιούνται οι ΙΔΑΧ μέσω κινητικότητας
Με την εφαρμογή του νέου συστήματος κινητικότητας
και συγκεκριμένα μέσω της επανεπικαιροποίησης των οργανογραμμάτων των φορέων και των περιγραμμάτων θέσεων, θα επιδιώξει η κυβέρνηση να ενοποιήσει τις εργασιακές σχέσεις στη Δημόσια Διοίκηση, λύνοντας το ζήτημα των υπαλλήλων Ιδιωτικού Δικαίου Αορίστου Χρόνου (ΙΔΑΧ).
Παρουσίαση του βιβλίου της συναδέλφου Βάσω Ρουμελή "Το δάκρυ του νόστου"
Έξοδος στη σύνταξη στο Δημόσιο: ΤΙ ισχύει - Οι ΚΡΙΣΙΜΕΣ ημερομηνίες
Πολλά πλεονεκτήματα στην έξοδο για σύνταξη, έχουν όσοι ασφαλίστηκαν στο Δημόσιο πριν το 1983, όπως παρουσιάζει, σήμερα, το epoli.gr και η συνεργάτης δικηγόρος, κα. Όλια Νικολοπούλου.
Οι γενικοί κανόνες που ισχύουν τώρα για όλους - Ο "νόμος Κατρούγκαλου"
Οι ασφαλισμένοι από το 1983 έως το 1992, με 25 χρόνια υπηρεσία έως το 2010, έχουν τις εξής δυνατότητες:
Α) Με 25ετία στο Δημόσιο και ηλικία 58 ετών, πριν το νέο "νόμο Κατρούγκαλου" αποχωρούσαν στα 25 έτη. Δηλαδή, με τη συμπλήρωσή τους κανείς δεν μπορούσε να βάλει φραγή στην έξοδό τους. Αν όμως δεν συμπληρώθηκε η 25ετία έως την ψήφιση του "νόμου Κατρούγκαλου" τότε υπάρχει θέμα! Δηλαδή, θα ισχύουν πλέον τα νέα όρια για συνταξιοδότηση…
Ημερίδα για τις ευκαιρίες κατάρτισης και απασχόλησης στην Πληροφορική στη Βόρεια Ελλάδα Η Ανεργία των νέων και ευκαιρίες κατάρτισης και απασχόλησης στην Πληροφορική στη Βόρεια Ελλάδα θα συζητηθεί σε Ημερίδα του Δήμου Θεσσαλονίκης και του ΣΕΠΒΕ, την Τετάρτη 5 Οκτ 2016 στο Δημαρχείο, αίθουσα Μανόλης Αναγνωστάκης, ώρα 18.00. Τα θέματα που θα τεθούν στην ημερίδα αφορούν στο αν υπάρχει ανεργία στην Πληροφορική στην Ελλάδα, αν ναι, ποια είναι η δομή και τα χαρακτηριστικά της, με ποιο τρόπο μπορεί να αντιμετωπιστεί αποτελεσματικά σε τοπικό και περιφερειακό επίπεδο, πόσο κρίσιμη είναι η έλλειψη δεξιοτήτων και εξειδικευμένων γνώσεων, που καταγράφεται τα τελευταία χρόνια συστηματικά στην Ελλάδα και σε άλλες χώρες της ΕΕ στον τομέα των Τεχνολογιών Πληροφορικής και Επικοινωνίας (ΤΠΕ) καθώς και ο ρόλος που παίζουν οι εταιρίες start-ups, που έφεραν μια νέα δυναμική στο χώρο με την υλοποίηση καινοτόμων ιδεών. Αυτά είναι μερικά από τα ερωτήματα - πρωταρχικής σημασίας σε μια περίοδο κρίσης που οι περισσότεροι τομείς απασχόλησης σε όλη την χώρα μαστίζονται από την ανεργία - στα οποία καλούνται να δώσουν απαντήσεις οι συμμετέχοντες στην ημερίδα που συνδιοργανώνουν την ερχόμενη Τετάρτη 5 Οκτωβρίου, ο Σύνδεσμος Επιχειρήσεων Πληροφορικής Βορείου Ελλάδος (ΣΕΠΒΕ) και ο Δήμος Θεσσαλονίκης. Διαβάστε περισσότερα
Συνέντευξη της Διοικήτριας ΟΑΕΔ στον Γιώργο Γάτο
Συνέντευξη // στον Γιώργο Γάτο Θεωρείτε επαρκή τα κονδύλια και τις «καλύψεις» ανέργων για παθητικές και ενεργητικές πολιτικές απασχόλησης που δίνει σήμερα ο ΟΑΕΔ μετά την εκρηκτική αύξηση της ανεργίας στα χρόνια των Μνημονίων;
Ούτε οι «καλύψεις» ούτε τα κονδύλια είναι επαρκή. Με τους περιορισμένους λοιπόν πόρους πρέπει να απαντήσει κανείς σε διλήμματα πολιτικής. Το Υπ. Εργασίας έχει δώσει προτεραιότητα στις ενεργητικές πολιτικές απασχόλησης, ενώ τα προγράμματα που είτε σχεδιάζει είτε υλοποιεί ο ΟΑΕΔ σε συνεργασία με το υπουργείο δίνουν έμφαση στην απασχόληση των ανέργων με προτεραιότητα τους μακροχρόνιους, που στη μεγάλη τους πλειονότητα δεν καλύπτονται από επίδομα ανεργίας. Η διάρκεια των προγραμμάτων είναι τέτοια ώστε να επιτρέπει στους συμμετέχοντες που δεν εξασφαλίζουν συνέχεια της απασχόλησής τους μετά την ολοκλήρωση των προγραμμάτων, να αποκτήσουν δικαίωμα σε επίδομα ανεργίας. Αναμένουμε λοιπόν το 2017 αύξηση του ποσοστού των επιδοτούμενων ανέργων με παράλληλη επιτάχυνση της τάσης μείωσης της ανεργίας, που παρατηρείται τα δύο τελευταία χρόνια. Σύμφωνα με τις εκτιμήσεις όλων των διεθνών οργανισμών, το 2017 είναι έτος ανάκαμψης της οικονομίας, με ευεργετικές επιπτώσεις στην απασχόληση.
Μισό εκατομμύριο εργαζόμενοι παίρνουν μισθό μικρότερο από το επίδομα ανεργίας!
Για 527.999 Έλληνες, ο μέσος μισθός παραμένει καθηλωμένος στα 403 ευρώ μικτά, δηλαδή περίπου 338,52 ευρώ καθαρά -χαμηλότερος από το επίδομα ανεργίας των 360 ευρώ!
Χαμηλότερες και από το επίδομα ανεργίας του ΟΑΕΔ διαμορφώνονται οι αμοιβές για 527.999 εργαζόμενους με καθεστώς μερικής απασχόλησης.
Το διαβάσαμε κι αυτό! Βρέθηκε κάρτα ανεργίας ....
Βρέθηκε κάρτα ΟΑΕΔ, κοντά στην Πλατυτέρα. Αριθμός δελτίου 11/2015/000010121151. Ο ενδιαφερόμενος ας επικοινωνήσει μαζί μου. Τηλ. Διαβάστε περισσότερα
Η πρώτη αναγγελία της νέας λειτουργ...
Στο Εργάνη μερική απασχόληση, στην πραγματικότητα ...
Η χαρτογράφηση της απασχόλησης έως το 2025
Άνεργοι δικαιούχοι επιταγής επανένταξης δεν κινδυν...
Καραμεσίνη στην aftodioikisi.gr:
Η κατάρρευση των μισθών στην Ελλάδα -Συνολικά 343....
Πόλεμος Αντωνοπούλου-Χαλικιά για τα προγράμματα το...
Ομοσπονδία Υπαλλήλων ΟΑΕΔ: Αίτησης απόσυρσης εγγρά...
Πρόταση - φωτιά: Μειωμένο ωράριο, με χαμηλότερο μι...
Η Περιφερειακή διευθύντρια του ΟΑΕΔ Κεντρικής Ελλά...
Η Σουηδία ψάχνει από μάγειρες μέχρι γιατρούς στην....
Η Γερμανία «κόβει» τα επιδόματα για άνεργους μεταν...
Πότε βγαίνουν σε πλειστηριασμό οι εργατικές κατοικ...
Ημερίδα με θέμα : ¨ Επαναπροσδιορισμός του Επ...
Πράξη 2,47 εκ. € για τη στήριξη 60.000 εργαζομένων...
Το χρονοδιάγραμμα των αλλαγών στο δημόσιο -Τι γίνε...
Χωρίς δουλειά λίγο πριν από τη σύνταξη
ΠΕΥ ΟΑΕΔ: Παναττική Στάση Εργασίας 14/10. Αλληλεγγ...
Το who is who του Μητρώου Επιτελικών Στελεχών Δημό...
ΔΕΛΤΙΟ ΤΥΠΟΥ ΑΔΕΔΥ: -Συμπαράσταση στο συνάδελφο ...
Κοινωνικός Τουρισμός ΟΑΕΔ: Σε αναμονή της Κοινής ...
Τη στελέχωση του ΚΠΑ2 Ζακύνθου ζητά το σωματείο ξε...
Ερώτηση στον υπουργό Εργασίας για τα κοινωφελή προ...
Απαγορεύονται οι κατασχέσεις εργατικών κατοικιών
Tο Δελτίο τύπου του Υπουργείο που προκάλεσε πανικό...
Για 2η μέρα ...Το "σύστημα " δεν βοηθά
Πάτρα: «Φάμπρικα» για τις αιτήσεις κοινοφελούς εργ...
Εκδήλωση Αλληλεγγύης στον Πέτρο Καπετανόπουλο
Στα βήματα του Φειδιππίδη……………το ΚΠΑ2 Σπάρτης
Δυσλειτουργίες στην ηλεκτρονική σελίδα του ΟΑΕΔ γι...
ΔΝΤ: Απαιτούνται περισσότερες μεταρρυθμίσεις στο δ...
Ανακοίνωση Ομοσπονδίας για τη συνεχιζόμενη μεταφορ...
Ειδική τιμή για υπαλλήλους ΟΑΕΔ για σεμινάριο προε...
Ειδική τιμή για υπαλλήλους ΟΑΕΔ στην παιδική σκηνή...
Δημόσιο: Συνεχίζεται η μείωση του προσωπικού -Εργα...
Ξενοδοχοϋπαλλήλων στον ΟΑΕΔ για την κατάργηση του ...
Τα ελλείμματα του ασφαλιστικού και η πορεία της αν...
Ένα Φεστιβάλ αφιερωμένο στην Τέχνη και την Ψυχική ...
Ημερίδα: Διαρθρωτικές μεταρρυθμίσεις για την καταπ...
Ερχονται... αυξήσεις μισθών - Ο οίκος συμβούλων Ki...
Αυξημένος ο προϋπολογισμός του ΟΑΕΔ για 2016 – 201...
Παρουσίαση του βιβλίου της συναδέλφου Βάσω Ρουμελ...
Έξοδος στη σύνταξη στο Δημόσιο: ΤΙ ισχύει - Οι ΚΡΙ...
Ημερίδα για τις ευκαιρίες κατάρτισης και απασχόλησ...
Μισό εκατομμύριο εργαζόμενοι παίρνουν μισθό μικρότ...